લીમખેડા તા. પં.ના સભાખંડમાં ટીડીઓ એસ.કે.મનાતની અધ્યક્ષતામાં ખાસ સામાન્ય સભા યોજાઈ હતી. જેમાં કારોબારી અધ્યક્ષ તથા ન્યાય સમિતિના અધ્યક્ષની વરણી માટે ચૂંટણી યોજાઇ હતી. લીમખેડા તા. પ.ના કારોબારી અધ્યક્ષ તરીકે પ્રેમીલાબેન પટેલ તથા સામાજિક ન્યાય સમિતિના અધ્યક્ષ તરીકે સનાભાઇ ડામોરની બિનહરીફ વરણી કરી હતી. તા.પં.ના પ્રમુખ લતાબેન ભાભોર, ઉપપ્રમુખ સરતનભાઈ ડામોર, જિ.પં. સદસ્ય હિંમતસિંહ ચૌહાણ સહિતના હોદ્દેદારોએ બિન હરીફ ચૂંટાયેલાનું ફુલહારથી સ્વાગત કરી શુભેચ્છા પાઠવી હતી.